Pressemelding
Tjuvholmen, 3.juli 2013

**Tidligere Maaemo Sous-Chef blir ny kjøkkensjef på Fru K**

**Etter en vellykket oppstart overlater Kari Innerå kjøkkenet på
Fru K til Johan Laursen som har bakgrunn fra restauranten Maaemo i Oslo.**

- Det har vært fantastisk moro å være med på den eventyrlige oppstarten av The Thief, og jeg gleder meg til å følge med på hvordan Johan utvikler konseptet videre, sier Kari Innerå. Hun går som avtalt tilbake til jobben som daglig leder og kjøkkensjef på Cru Vin & Kjøkken, som hun eier sammen med Petter A. Stordalen.

**OL-kokk**

Fru K har på kort tid etablert seg som en topprestaurant i Oslo med et sterkt varemerke og en rekke gode anmeldelser både i inn- og utland. Johan Laursen, den nye kjøkkensjefen, har som assisterende kjøkkensjef jobbet side om side med Innerå siden oppstarten. Nå gleder han seg til å ta over stafettpinnen.

- Kjernen av Fru K skal fortsatt være norske mattradisjoner og håndplukkede, kortreiste matvarer. Samtidig vil jeg vise hvordan det moderne, norske kjøkken også er inspirert av impulser fra verden rundt oss.

Laursen kommer fra Michelin-restauranten Maaemo i Oslo, hvor han frem til 2012 var Sous-Chef. I tillegg har han konkurrert i to OL og to VM med Culinary Team Gøteborg.

**Oppdraget utført**

- Kari har gjort en fantastisk jobb og på kort tid laget en ny, norsk stjernerestaurant. Nå er både kjøkkenteamet og konseptet sterkt nok, og da var avtalen at hun skulle gå tilbake til hjertebarnet Cru Vin & Kjøkken. Det er store sko Johan skal fylle, men jeg er sikker på at han og teamet vil forvalte oppgaven på en veldig god måte, sier Petter A. Stordalen.

Ytterligere informasjon:
Siri Løining Kolderup / Kommunikasjonssjef
THE THIEF
Mobil: +47 480 98 814 /Mail: siri.loining@thethief.com
www.thethief.com